VLÁDA SLOVENSKEJ REPUBLIKY



[image: image1.wmf] 


UZNESENIE VLÁDY SLOVENSKEJ REPUBLIKY

č. 225
z 10. mája 2017
k návrhu na uzavretie Mnohostranného dohovoru na zavedenie opatrení na zamedzenie narúšania základov dane a presunov ziskov súvisiacich s daňovými zmluvami 
	Číslo materiálu:
	18728/2017

	Predkladateľ:
	minister financií


Vláda

A. súhlasí
A.1. s uzavretím Mnohostranného dohovoru na zavedenie opatrení na zamedzenie narúšania základov dane a presunov ziskov súvisiacich s daňovými zmluvami (ďalej len „Dohovor“) s uplatnením výhrad a s oznámeniami uvedenými v prílohe, 

A.2. s tým, že jej Dohovor nebude po podpise znovu predložený;  

B. odporúča
prezidentovi SR

B.1. splnomocniť ministra financií a ako alternáta ministra zahraničných vecí a európskych záležitostí alebo štátneho tajomníka Ministerstva financií SR alebo štátneho tajomníka Ministerstva zahraničných vecí a európskych záležitostí SR alebo veľvyslanca SR v Paríži na podpis Dohovoru s výhradou ratifikácie a s uplatnením výhrad a s oznámeniami uvedenými v prílohe, 

B.2. ratifikovať Dohovor po vyslovení súhlasu Národnej rady SR s uplatnením výhrad a s oznámeniami uvedenými v prílohe, 

Národnej rade SR 

B.3. vysloviť súhlas s Dohovorom a rozhodnúť, že ide o zmluvu, ktorá má podľa čl. 7 ods. 5 Ústavy SR prednosť pred zákonmi; 

C. poveruje
predsedu vlády 

C.1. predložiť Dohovor po jeho podpise Národnej rade SR na vyslovenie súhlasu a na rozhodnutie, že ide o medzinárodnú zmluvu podľa čl. 7 ods. 5 Ústavy SR, ktorá má prednosť pred zákonmi, 

ministra financií

C.2. odôvodniť návrh na vyslovenie súhlasu s Dohovorom v Národnej rade SR; 

D. ukladá
ministrovi financií

D.1. požiadať ministra zahraničných vecí a európskych záležitostí vykonať príslušné opatrenia spojené s nadobudnutím platnosti Dohovoru, 

D.2. požiadať ministra zahraničných vecí a európskych záležitostí zabezpečiť uverejnenie Dohovoru v Zbierke zákonov SR.
Vykonajú:
predseda vlády 

minister financií 

minister zahraničných vecí a európskych záležitostí 

Na vedomie:
prezident SR 

predseda Národnej rady SR

